Michel Wolter

De Michel Wolter, gebuer den 13. September 1962 an der Stad LëtzebuergLuxemburger Lexikon, S. 471., ass e Lëtzebuerger Politiker (CSV).

De Michel Wolter ass zu Esch-Uelzecht opgewuess an do, an duerno zu Iechternach, an de Lycée gaangen. 1985 huet hien en Ekonomiesstudium zu Paräis op der Sorbonne mat enger Maîtrise ofgeschloss.

Hie schafft an der Privatwirtschaft, a gouf 1984 mat 22 Joer, als bis ewell jéngsten Deputéierten, op der Lëscht vun der CSV an d'Chamber gewielt. Duer gouf en zanterhier allkéiers, fir d'lescht bei deene vum 8. Oktober 2023, erëmgewielt.elections.lu.

Vun 1985 bis 1990 war de Michel Wolter President vun der CSJ, an tëscht 1988 an 1992 war en am Escher Gemengerot. Hien ass op Uewerkäerjeng geplënnert a gouf do 1993 an de Gemengerot gewielt, e Mandat, dat en e bësse méi wéi e Joer ausgeübt huet. De 26. Januar 1995 gouf hien an der Regierung Juncker-Poos Minister vun der Fonction Publique a vun der Verwaltungsreform.

Tëscht 1999 an 2004 war de Michel Wolter Inneminister an der Regierung Juncker-Polfer.

Vun 2004 bis 2009 war e President vun der Chamberfraktioun vun der CSV, a vum 14. November 2009 bis den 8. Februar 2014 war e President vu senger Partei.

De 4. Januar 2010 gouf hie Buergermeeschter vun der Gemeng Nidderkäerjeng (zanter dem 1. Januar 2012 vun der fusionéierter Gemeng Käerjeng) an huet dës Funktioun bis 2026 behalen.

Vun 1987 bis 1993 war hie President vun der Fédération luxembourgeoise de tennis.

 Privatliewen 
De Michel Wolter ass de Jong vum Jean Wolter. Hien war mat der Dr Mariette Hames bestuet an huet 3 Kanner. Zanter dem 7. Juli 2018 ass hie mat der Nadine Braconnier bestuet.

 Gielercher 




 Kuckt och 
 Affär Wolter-Roemen
Um Spaweck

Kategorie:Inneministere vu Lëtzebuerg
Kategorie:Lëtzebuergesch Ministeren
Kategorie:Lëtzebuergesch Deputéiert
Kategorie:Lëtzebuergesch Buergermeeschteren
Kategorie:Buergermeeschtere vun Nidderkäerjeng
Kategorie:Buergermeeschtere vu Käerjeng
Kategorie:Politiker (Lëtzebuerg)
Kategorie:Grand-Officier de l'Ordre de Mérite du Grand-Duché de Luxembourg
Kategorie:Grand officier de l'ordre de la couronne de chêne
Kategorie:Grand officier de l'ordre de mérite civil et militaire d'Adolphe de Nassau
Kategorie:Gebuer 1962